Urania

**Urania** (gresk: Οὐρανία, *Ourania*; «himmelsk») var i henhold til gresk mytologi en av de ni musene. Hun var som sine søstre datter av Zevs og Mnemosyne. Hun var i begynnelsen en muse for musikk, sang og dans, men i klassisk tid, da musene ble gitt særskilte kunstneriske og litterære sfærer, ble hennes områder astronomi og astronomiske skrifter. I denne skikkelse ble hun avbildet mens hun peker på en globus med en liten stav.

Noen kilder vil ha det til at hun fikk musikeren Linos med Apollon, men vanligvis er det hennes søster Kalliope som sies å være mor til Linos. Også Hymenaios nevnes som en sønn av Urania.

## Framstilling
Urania er kledd i en kappe pyntet med stjerner og har sine øyne og oppmerksomhet fokusert på himmelen. Hun er vanligvis representert med en himmelglobus som hun peker på med en liten stav. Hun er i stand til å spå fremtiden ved å lese av stjernenes plassering.

Hun ble ofte assosiert med universal kjærlighet og hellig ånd, og som den eldste av sine søstre arvet Urania Zevs' autoritet og makt, og sin mor Mnemosynes skjønnhet og ynde. De som er mest opptatt av filosofi og stjernehimmelen er kjærest for henne. De som har blitt instruert av henne, løfter hun opp til himmelen, for det er forestilling, fantasi og tankenes kraft som løfter mennesket sjeler til himmelske høyder.

:*Urania, o'er her star-bespangled lyre,*
:*With touch of majesty diffused her soul;*
:*A thousand tones, that in the breast inspire,*
:*Exalted feelings, o er the wires'gan roll—*
:*How at the call of Jove the mist unfurled,*
:*And o'er the swelling vault—the glowing sky,*
:*The new-born stars hung out their lamps on high,*
:*And rolled their mighty orbs to music's sweetest sound.*
::—Fra *An Ode To Music* av James G. Percival

I løpet av renessansen begynte Urania å bli framstilt som en egen muse for særskilt kristne poeter. I John Miltons *[[Det tapte paradis]]* (1667) påkaller dikteren musen Urania for å gi ham støtte hans fortelling om skapelsen av kosmos, skjønt han advarer at det «[t]he meaning, not the name I call» (7.5), «meningen og ikke navnet».

## Astronomi og navigasjon
Urania har gitt navn til observatorier som eksempelvis Urania in Berlin, Budapest, București, Wien, Zürich, Antwerpen og Uranienborg på øya Ven. Asteroidebeltet 30 Urania er også oppkalt etter henne.

Hos Universitetet i São Paulo forestiller logoen for instituttet for astronomi, geofysikk og atmosfæriske vitenskaper Urania. Det offisielle seglet til den amerikanske marinens observatorium i Washington, D.C., hvor koordinert universell tid (UTC) beregnes, har et portrett av Urania. Et treningsfartøy i den nederlandske marinen heter Hr.Ms. «Urania», og den nederlandske marinen har hatt et skip med dette navnet fast siden 1832.

## Musene
De ni musene er:
* *[[Erato]]* (lyrisk diktning)
* *[[Evterpe]]* (elegisk diktning)
* *[[Kalliope]]* (episk diktning)
* *[[Kleio]]* (historieskrivning)
* *[[Melpomene]]* (tragedie) 
* *[[Polyhymnia]]* (mimisk kunst) 
* *[[Terpsikhore]]* (dans)
* *[[Thalia]]* (komedie) 
* *Urania* (astronomi)

## Galleri

Fil:Palazzo dei gran maestri di rodi, sala delle muse, mosaico delle nove muse da kos 08 urania.JPG|Urania, romersk mosaikk
File:Musa1-urania-vs.jpg|Urania, illustrasjon til Ovid av Virgil Solis, 1562
Fil:Stanza della Segnatura ceiling Urania.jpg|Urania, Rafael, Vatikanet, 1509-1511
Fil:Urania Ludovisi Altemps Inv8579.jpg|Urania, romersk kopi 100-tallet e.Kr. etter hellenistisk original; hode, begge armer og globus er restaureringer fra 1800-tallet
Fil:Musa cd Urania (Museo archeologico nazionale di Napoli).jpg|Urania, arkeologiske museum i Napoli, 100-tallet e.Kr.
Fil:Monumento di Ottaviano Fabrizio Massotti, con Urania di Giovanni Duprè 02.jpg|Urania, Giovanni Duprè, 1800-tallet
Fil:Nordkirchen 2010-100307-10923-Capellerallee-Urania.jpg|Barokkstatue av Urania, Schloss Nordkirchen, Tyskland
Fil:Palais Erzherzog Albrecht - Musensaal Muse Urania.jpg|Urania, Joseph Klieber, 1825
Fil:Schallaburg Turnierhof - Terrakotta Urania.jpg|Urania i terrakotta, Schallaburg, Tyskland, 1570-1573
Fil:Schloss Belvedere Wien 2007 Urania.jpg|Urania, Schloss Belvedere i Wien
Fil:Urania.jpg|Urania (utsnitt), Simon Vouet, ca 1634
Fil:Francesco Cozza - Urania.jpg|Urania, Francesco Cozza, ca 1660-1670
Fil:Uranie, Muse de l'Astronomie by Jean Raoux.jpg|Urania, Jean Raoux, 1730
Fil:Allegorical Portrait of Urania, Muse of Astronomy by Louis Tocqué.jpg|Urania, Louis Tocqué, 1700-tallet
Fil:The Muse Urania by Johann Heinrich Tischbein.jpg|Urania, Johann Heinrich Tischbein, 1782
Fil:Urania by Angelica Kauffmann.jpg|Urania, Angelica Kauffmann, sent 1700- eller tidlig 1800-tallet



## Referanser


## Eksterne lenker
* 
* Ourania, *Theoi Project*
* Smith, William, red. (1867): «Urania 1» i: *Dictionary of Greek and Roman Biography and Mythology*
* Warburg Institute Iconographic Database, database med ca 50 bilder av Urania